proxectonos/corpus_dominio_legal_administrativo_tmp huggingface dataset:
CORRECCIÓN de erros. Orde do 21 de abril de 2014 pola que se convocan os Premios da Cultura Galega para o ano 2014.
Consellería de Cultura, Educación e Ordenación Universitaria — III. Outras disposicións — 02/07/2014

Advertido un erro na citada orde, publicada no Diario Oficial de Galicia número 81, do martes 29 de abril de 2014, é necesario efectuar a seguinte modificación:
Na páxina 19447, no artigo 5. Xurado, na alínea 1.b), na composición dos vogais, onde di: «Universidade de Santiago de Compostela», debe dicir: «Universidade de Vigo».
RESOLUCIÓN do 30 de maio de 2014 pola que se dá publicidade aos convenios de colaboración subscritos polo Instituto Galego da Calidade Alimentaria no primeiro cuadrimestre do ano 2014.
Instituto Galego da Calidade Alimentaria — III. Outras disposicións — 23/06/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
nº 136, do 14 de xullo), impón a cada consellería ou entidade da Xunta de Galicia a obriga de publicar no
Diario oficial de Galicia
unha relación dos convenios subscritos.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Calidade Alimentaria no primeiro cuadrimestre do ano 2014 que se incorporan como anexo a esta resolución.
Santiago de Compostela, 30 de maio de 2014
CORRECCIÓN de erros. Resolución do 21 de maio de 2014, da Dirección Xeral de Educación, Formación Profesional e Innovación Educativa, pola que se ditan instrucións para o acceso e a admisión do alumnado ás ensinanzas profesionais de artes plásticas e deseño para o curso 2014/15.
Consellería de Cultura, Educación e Ordenación Universitaria — III. Outras disposicións — 23/06/2014

Advertido erro na devandita resolución, publicada no Diario Oficial de Galicia núm. 105, do 4 de xuño de 2014, cómpre efectuar a seguinte corrección:
– Na páxina 25219, no punto IV, Tribunal avaliador das probas de acceso ás ensinanzas de grao medio na EASD Antonio Faílde, en Ourense, onde di: «Presidente titular: José Manuel González Rivera», debe dicir: «Presidente titular: Xosé Manoel González Rivera», e onde di: «Presidente suplente: José Manuel Seoane Feijóo», debe dicir: «Presidente suplente: Manuel Seoane Feijóo».
RESOLUCIÓN do 17 de xuño de 2014, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 16 de xaneiro de 2014, pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (IN519B).
Consellería de Economía e Industria — III. Outras disposicións — 23/06/2014

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 47/2006, do 30 de xuño, de transparencia e boas prácticas na Administración pública galega, no artigo 23 da Orde do 16 de xaneiro de 2014 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (IN519B), procédese por medio desta resolución á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 16 de xaneiro de 2014 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (IN519B).
b) Aplicación orzamentaria: 08.03.-732A.760.0.
c) Crédito orzamentario: 4.173.564,60 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 17 de xuño de 2014
Subvencións concedidas:
DECRETO 76/2014, do 26 de xuño, polo que se nomea director da entidade pública empresarial Augas de Galicia a Gonzalo Mosqueira Martínez.
Consellería de Medio Ambiente, Territorio e Infraestruturas — II. Autoridades e persoal — 30/06/2014

En virtude do establecido no artigo 14.1 do Estatuto da entidade pública empresarial Augas de Galicia, aprobado polo Decreto 32/2012, do 12 de xaneiro, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día vinte e seis de xuño de dous mil catorce,
Nomeo director da entidade pública empresarial Augas de Galicia a Gonzalo Mosqueira Martínez.
Santiago de Compostela, vinte e seis de xuño de dous mil catorce
ORDE do 9 de xuño de 2014 pola que se substitúen dous membros do Consello Galego de Consumidores e Usuarios.
Consellería de Economía e Industria — II. Autoridades e persoal — 30/06/2014

De acordo coa proposta efectuada pola presidenta do Instituto Galego de Consumo, e en virtude do establecido no artigo 7.2º, en relación co artigo 7.1º.e) do Decreto 127/1998, do 23 de abril, polo que se crea o Consello Galego de Consumidores e Usuarios,
Artigo 1
Substituír como membro titular do Consello Galego de Consumidores e Usuarios, de acordo co establecido no artigo 7.1º.e) do Decreto 127/1998, do 23 de abril, polo que se crea o Consello Galego de Consumidores e Usuarios, a Aurora Lamas López por Ana García Rodiño, da Federación Galega Euroconsumo.
Artigo 2
Substituír como membro suplente do Consello Galego de Consumidores e Usuarios, de acordo co establecido no artigo 7.1º.e) do Decreto 127/1998, do 23 de abril, polo que se crea o Consello Galego de Consumidores e Usuarios, a Julio Eiriz Iglesias por Ana Cores Meixus, da Federación Galega Euroconsumo.
Santiago de Compostela, 9 de xuño de 2014
DECRETO 74/2014, do 26 de xuño, polo que se dispón que cese Francisco Menéndez Iglesias como director da entidade pública empresarial Augas de Galicia.
Consellería de Medio Ambiente, Territorio e Infraestruturas — II. Autoridades e persoal — 30/06/2014

En virtude do establecido no artigo 14.1 do Estatuto da entidade pública empresarial Augas de Galicia, aprobado polo Decreto 32/2012, do 12 de xaneiro, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día vinte e seis de xuño de dous mil catorce,
Que cese, por pase a outro destino, Francisco Menéndez Iglesias, como director da entidade pública empresarial Augas de Galicia, agradecéndolle os servizos prestados.
Santiago de Compostela, vinte e seis de xuño de dous mil catorce
DECRETO 75/2014, do 26 de xuño, polo que se nomea director da Axencia Galega de Infraestruturas a Francisco Menéndez Iglesias.
Consellería de Medio Ambiente, Territorio e Infraestruturas — II. Autoridades e persoal — 30/06/2014

En virtude do establecido no artigo 13.2 do Estatuto da Axencia Galega de Infraestruturas, aprobado polo Decreto 173/2011, do 4 de agosto, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día vinte e seis de xuño de dous mil catorce,
Nomeo director da Axencia Galega de Infraestruturas a Francisco Menéndez Iglesias.
Santiago de Compostela, vinte e seis de xuño de dous mil catorce
RESOLUCIÓN do 30 de xuño de 2014 pola que se dá publicidade á resolución de concesión das axudas de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 08/07/2014

Mediante Resolución do 26 de novembro de 2013 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013 (DOG nº 230, do 2 de decembro de 2013) e procedeuse á súa convocatoria para o exercicio 2014, en réxime de concorrencia competitiva.
Estas bases foron modificadas mediante Resolución do 24 de marzo de 2014 (DOG nº 61, do 28 de marzo), e establecen no artigo 10.5 que, con carácter xeral, non se enviarán notificacións individuais da resolución definitiva, e que se substituirá a notificación individual pola publicación no Diario Oficial de Galicia e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución definitiva do 30.6.2014 de concesión das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013, no enderezo www.tramita.igape.es (apartado Consulta de resolucións definitivas
http://www.igape.es/gl/oficina-virtual/resolucions-definitivas).
Segundo. Transcorridos 10 días hábiles a partir do seguinte ao da publicación desta resolución sen que o interesado comunique expresamente a súa renuncia á subvención entenderase que a acepta, e desde ese momento adquirirá a condición de beneficiario. A aceptación por parte do interesado suporá a obriga de cumprir as condicións establecidas na resolución, nas bases reguladoras da axuda e nas demais disposicións legais e regulamentarias que sexan de aplicación. A renuncia á subvención poderase facer por calquera medio que permita a súa constancia, de acordo co establecido no artigo 91 da Lei 30/1992. No caso de que o beneficiario renuncie ás axudas unha vez percibidas, procederase conforme o artigo 38 da Lei de subvencións de Galicia.
Terceiro. A resolución definitiva do 30.6.2014 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñerse un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 30 de xuño de 2014
DECRETO 81/2014, do 3 de xullo, polo que se nomea directora de Recursos Económicos do Servizo Galego de Saúde a Lourdes Vilachán Angueira.
Consellería de Sanidade — II. Autoridades e persoal — 04/07/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día tres de xullo de dous mil catorce,
Nomeo directora de Recursos Económicos do Servizo Galego de Saúde a Lourdes Vilachán Angueira.
Santiago de Compostela, tres de xullo de dous mil catorce
DECRETO 80/2014, do 3 de xullo, polo que se dispón que cese Pablo Torres Arrojo como director de Recursos Económicos do Servizo Galego de Saúde.
Consellería de Sanidade — II. Autoridades e persoal — 04/07/2014

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día tres de xullo de dous mil catorce,
Que cese, por petición propia, Pablo Torres Arrojo, como director de Recursos Económicos do Servizo Galego de Saúde, agradecéndolle os servizos prestados.
Santiago de Compostela, tres de xullo de dous mil catorce
RESOLUCIÓN do 1 de xullo de 2014 pola que se fai público o nomeamento de José Manuel Villanueva Prieto como xerente desta universidade.
Universidade de Santiago de Compostela — II. Autoridades e persoal — 08/07/2014

En virtude das atribucións conferidas polo ordenamento xurídico vixente, e de conformidade co establecido no artigo 23 da Lei orgánica 6/2001, do 21 de decembro, de universidades, e no artigo 90.2 dos estatutos da USC, aprobados polo Decreto da Xunta de Galicia 14/2014, do 30 de xaneiro (DOG do 12 de febreiro), e co acordo previo do Consello Social da Universidade de Santiago de Compostela na sesión celebrada o 30 de xuño de 2014,
Nomear a José Manuel Villanueva Prieto, xerente da Universidade de Santiago de Compostela, con efectos a partir da súa publicación no Diario Oficial de Galicia.
De conformidade co artigo 70.1 dos estatutos desta universidade, o cargo de xerente ten a consideración de alto cargo.
Santiago de Compostela, 1 de xullo de 2014
RESOLUCIÓN do 26 de xuño de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade ás axudas concedidas a persoas físicas, comunidades de montes veciñais en man común, asociacións e empresas ao abeiro da Orde do 13 de agosto de 2013 pola que se establecen las bases reguladoras, así como a súa convocatoria para os anos 2013, 2014 e 2015, para a concesión de axudas en materia de conservación dos recursos naturais e o fomento de accións para a poboación local para o desenvolvemento sustentable dos espazos declarados como parques naturais na Comunidade Autónoma de Galicia; axudas a investimentos non produtivos (medida 21600 do PDR de Galicia) cofinanciadas polo Fondo Europeo Agrícola de desenvolvemento Rural (Feader).
Consellería de Medio Ambiente, Territorio e Infraestruturas — III. Outras disposicións — 10/07/2014

O artigo 15 da Lei 9/2007, do 13 de xuño, de subvencións de Galicia (Diario Oficial de Galicia núm. 121, do 25 de xuño) e o artigo 13 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación da concesión das axudas ou subvencións.
Estas subvencións inclúense no Plan de desenvolvemento rural (PDR) de Galicia para a etapa 2007-2013 como resposta ás disposicións do Regulamento (CE) núm. 1698/2005, do 20 de setembro de 2005, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader). Dentro do eixe Mellora do ambiente e do contorno natural considéranse axudas a investimentos non produtivos (medida 21600 do PDR de Galicia). O cofinanciamento do Feader nestas axudas é do 75 % do importe subvencionado.
En consecuencia, e para dar cumprimento a esa obriga,
Artigo único. Facer pública a aprobación das axudas concedidas a persoas físicas, comunidades de montes veciñais en man común, asociacións e empresas ao abeiro da Orde do 13 de agosto de 2013 pola que se establecen las bases reguladoras, así como a súa convocatoria para os anos 2013, 2014 e 2015, para a concesión de axudas en materia de conservación dos recursos naturais e o fomento de accións para a poboación local para o desenvolvemento sustentable dos espazos declarados como parques naturais na Comunidade Autónoma de Galicia nas aplicacións orzamentarias 07.05.541B.780.0 e 07.05.541B.770.0, que se incorpora como anexo a esta resolución.
Santiago de Compostela, 26 de xuño de 2014
Parque natural Serra da Enciña da Lastra.
Parque natural do Invernadeiro.
Parque Natural Monte Aloia.
Parque natural Lagoas de Carregal e Vixán.
Parque natural Fragas do Eume.
Parque natural Baixa Limia-Serra do Xurés.
RESOLUCIÓN do 2 de xullo de 2014, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no primeiro cuadrimestre do ano 2014.
Consellería de Cultura, Educación e Ordenación Universitaria — III. Outras disposicións — 10/07/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esta obriga,
Artigo único. Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de xaneiro, febreiro, marzo e abril do ano 2014, que se incorpora como anexo a esta resolución.
Santiago de Compostela, 2 de xullo de 2014
DECRETO 83/2014, do 10 de xullo, polo que se nomean conselleiros electivos do Consello Consultivo de Galicia.
Presidencia da Xunta de Galicia — II. Autoridades e persoal — 11/07/2014

Tendo expirado o prazo do mandato dos conselleiros e conselleiras electivos do Consello Consultivo de Galicia, de conformidade co establecido no artigo 3.2 da Lei 3/2014, do 24 de abril, do Consello Consultivo de Galicia,
O cesamento de María Teresa Conde-Pumpido Tourón, José Luis Costa Pillado, Francisco Javier D´Amorín Viéitez e José Gonzalo de la Huerga Fidalgo, agradecéndolles os servizos prestados.
O nomeamento, como conselleiros electivos do Consello Consultivo de Galicia, de José Luis Costa Pillado, Ignacio de Loyola Aranguren Pérez e Abelardo Blanco Serrano, por proposta do Parlamento de Galicia, e de Ana María Otero López, escoitado o Consello da Xunta de Galicia.
De acordo coa disposición transitoria primeira da Lei 3/2014, os conselleiros e conselleiras electivos cuxo mandato xa expirou seguirán desempeñando os seus cargos ata a toma de posesión das persoas nomeadas que os van substituír.
Santiago de Compostela, dez de xullo de dous mil catorce.
RESOLUCIÓN do 17 de xuño de 2014 pola que se corrixen erros na Resolución do 28 de maio de 2014 pola que se convoca un curso práctico na loita contra incendios, cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia, e se abre un novo prazo de presentación de solicitudes.
Academia Galega de Seguridade Pública — III. Outras disposicións — 09/07/2014

1. Corrección de erros.
Advertidos uns erros na Resolución do 28 de maio de 2014, pola que se convoca un curso práctico na loita contra incendios, cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia, publicada no Diario Oficial de Galicia núm. 108, do 9 de xuño de 2014, cómpre facer as seguintes correccións:
Nas páxinas 25.923 e 25.924, onde di:
«4. Desenvolvemento da actividade.
Lugar: Agasp (avenida da Cultura, s/n, A Estrada, Pontevedra).
Datas:
…»;
debe dicir:
«4. Desenvolvemento da actividade.
Lugar: Agasp (avenida da Cultura, s/n, A Estrada, Pontevedra).
Datas:
…»
2. Novo prazo de presentación de solicitudes.
Esta corrección de erros supón a apertura dun novo prazo de presentación de solicitudes de 5 días naturais a partir do día seguinte ao da súa publicación no Diario Oficial de Galicia. Se o último día de prazo fose inhábil, entenderase prorrogado ao primeiro día hábil seguinte
A Estrada, 17 de xuño de 2014
RESOLUCIÓN do 27 de xuño de 2014 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia promovidos por microempresas para o uso das tecnoloxías da información e as comunicacións, cofinanciadas co Fondo Europeo Agrario de Desenvolvemento Rural (Feader) no marco do PDR de Galicia 2007-2013. Convocatoria 2014.
Axencia Galega de Desenvolvemento Rural — III. Outras disposicións — 11/07/2014

Por Resolución do 27 de febreiro de 2014 (DOG nº 53, do 18 de marzo) fíxose pública a convocatoria para o ano 2014 das subvencións aos proxectos dinamizadores das áreas rurais de Galicia promovidos por microempresas para o uso das tecnoloxías da información e as comunicacións, cofinanciadas co Fondo Europeo Agrario de Desenvolvemento Rural (Feader) no marco do PDR de Galicia 2007-2013, permanecendo invariables as bases de convocatoria (DOG nº 87, do 7 de maio).
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
1. Facer público no Diario Oficial de Galicia o resultado do proceso de concesión das subvencións a proxectos dinamizadores das áreas rurais de Galicia, convocatoria 2014, convocadas por Resolución do 27 de febreiro de 2014.
2. Facer público na páxina web de Agader http://agader.xunta.es e no taboleiro de anuncios de Agader (A Barcia, 56, Laraño, Santiago de Compostela) a relación de solicitudes aprobadas, así como as excluídas por incumprir algún dos requisitos exixidos nas bases reguladoras, por non presentar a documentación requirida, presentala deficientemente ou fóra de prazo.
Disposición adicional
Esta resolución pon fin á vía administrativa. Contra ela cabe interpor potestativamente recurso de reposición ante o Consello de Dirección de Agader, no prazo dun mes contado desde o día seguinte ao da publicación desta resolución no DOG, ou recurso contencioso-administrativo ante o órgano xurisdicional competente, no prazo de dous meses contados desde o día seguinte ao da citada publicación no DOG.
Disposición derradeira
Esta resolución será aplicable desde o día da súa publicación no DOG.
Santiago de Compostela, 27 de xuño de 2014
ORDE do 2 de xullo de 2014 pola que se resolve definitivamente a convocatoria de prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2014.
Consellería de Cultura, Educación e Ordenación Universitaria — III. Outras disposicións — 11/07/2014

De conformidade co establecido no artigo 8 da Orde desta consellería do 13 de marzo de 2014, pola que se convocan prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2014, esta consellería
Primeiro. Adxudicar as actividades formativas ao profesorado que se relaciona no anexo desta orde.
Segundo. Contra esta resolución as persoas interesadas poden interpoñer recurso potestativo de reposición ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de xullo de 2014
Lista de persoas seleccionadas
Actividades
1.1. PIALE. Inglés en infantil.
1.2. PIALE. Inglés en primaria.
1.3. PIALE. Inglés para profesorado CLIL de secundaria/FP.
1.4. PIALE. Inglés para profesorado CLIL de primaria.
2.1. PIALE. Integración para profesorado de inglés de secundaria.
2.2. PIALE. Integración inglés para profesorado CLIL de secundaria.
2.3. PIALE. Integración inglés para profesorado CLIL de primaria.
3.1. Inglés para profesorado especialista.
3.2. Francés para profesorado especialista.
3.3. Francés para profesorado non especialista.
3.4. Lingua portuguesa.
3.5. Lingua alemá.
Lista de suplentes
1.1. PIALE. Inglés en infantil.
1.2. PIALE. Inglés en primaria.
1.3. PIALE. Inglés para profesorado CLIL de secundaria/FP.
1.4. PIALE. Inglés para profesorado CLIL de primaria.
2.1. PIALE. Integración para profesorado de inglés de secundaria.
2.2. PIALE. Integración inglés para profesorado CLIL de secundaria.
2.3. PIALE. Integración inglés para profesorado CLIL de primaria.
3.1. Inglés para profesorado especialista.
3.2. Francés para profesorado especialista.
3.3. Francés para profesorado non especialista.
3.4. Lingua portuguesa.
3.5. Lingua alemá.
RESOLUCIÓN do 5 de xuño de 2014, da Dirección Xeral de Educación, Formación Profesional e Innovación Educativa, de prórroga do proxecto experimental para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
Consellería de Cultura, Educación e Ordenación Universitaria — III. Outras disposicións — 16/06/2014

Mediante a Orde do 16 de decembro de 2011 (DOG do 26 de decembro), modificada pola Orde do 13 de xuño de 2013 (DOG do 21 de xuño), autorizouse a posta en marcha, con carácter experimental, dun proxecto para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
O artigo 11 da devandita orde establece que será competencia da comisión de seguimento do proxecto a emisión de informes relativos á procedencia da súa prorrogación, e o seu artigo 12 establece que logo de informe favorable da dita comisión poderá prorrogarse o proxecto en períodos de dous anos.
Igualmente, na disposición derradeira primeira da citada orde autorízase a Dirección Xeral de Educación, Formación Profesional e Innovación Educativa para ditar cantas normas se consideren oportunas para o seu desenvolvemento.
Emitido informe favorable da comisión de seguimento con base na adecuación do proxecto ás condicións e obxectivos indicados na súa posta en marcha, e na permanencia das circunstancias que xustificaron a súa implantación,
Primeiro. Prorrogar, por un período de dous anos, o proxecto experimental para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
Segundo. Contra esta resolución poderá interpoñerse recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 5 de xuño de 2014
RESOLUCIÓN do 27 de maio de 2014 da Secretaría Xeral de Medio Rural e Montes pola que se lle da publicidade ás axudas concedidas ao abeiro da Orde do 20 de decembro de 2013 pola que se establecen as bases reguladoras das axudas para a mellora da competitividade das explotacións leiteiras galegas, a través da redución dos custos de produción, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2014.
Consellería do Medio Rural e do Mar — III. Outras disposicións — 16/06/2014

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e crédito orzamentario ao que se imputen, finalidade da subvención, beneficiario e cantidade concedida.
Na súa virtude, a Secretaría Xeral de Medio Rural e Montes, por delegación da conselleira,
Publicar no Diario Oficial de Galicia as axudas concedidas ao abeiro da Orde do 20 de decembro de 2013 pola que se establecen as bases reguladoras das axudas para a mellora da competitividade das explotacións leiteiras galegas, a través da redución dos custos de produción, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2014, e que figuran como anexo nesta resolución.
Santiago de Compostela, 27 de maio de 2014
Convocatoria:
Orde do 20 de decembro de 2013 pola que se establecen as bases reguladoras das axudas para a mellora da competitividade das explotacións leiteiras galegas, a través da redución dos custos de produción, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2014.
Aplicación orzamentaria:
12.22.712B 772.0 (CP 2009 01303), dotada cun crédito total de 4.000.000 euros (90 % Feader, 5 % Magrama, 5 % Xunta de Galicia).
Finalidade: plans de mellora da competitividade das explotacións leiteiras galegas.
Beneficiarios/as e subvención:
DECRETO 68/2014, do 12 de xuño, polo que se concede o título de Embaixador de Honra do Camiño de Santiago a título persoal a Vicente del Bosque González, Marqués de Del Bosque.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/06/2014

En atención ao labor de divulgación, promoción e coñecemento do Camiño de Santiago e dos valores xacobeos e ao abeiro do disposto no artigo 4 do Decreto 163/2013, do 24 de outubro, polo que se regula a concesión do título de Embaixador de Honra do Camiño de Santiago, é vontade do Goberno galego outorgar esta alta distinción á persoa que se indica a seguir.
Por tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día doce de xuño de dous mil catorce,
Conceder o título de Embaixador de Honra do Camiño de Santiago a título persoal e con carácter vitalicio a Vicente del Bosque González, Marqués de Del Bosque.
Santiago de Compostela, doce de xuño de dous mil catorce
RESOLUCIÓN do 2 de xuño de 2014 pola que se dá publicidade ás axudas concedidas ao abeiro da Orde do 19 de setembro de 2013 pola que se establecen as bases reguladoras das axudas para que as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación e se procede á súa convocatoria para o ano 2013.
Consellería do Medio Rural e do Mar — III. Outras disposicións — 17/06/2014

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e na disposición adicional primeira da Orde do 19 de setembro de 2013 pola que se establecen as bases reguladoras das axudas para que
as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación e se procede á súa convocatoria para o ano 2013, procédese por medio desta resolución e o seu anexo á publicación do extracto das axudas outorgadas pola Consellería do Medio Rural e do Mar ao abeiro da dita orde.
Por todo o anteriormente exposto,
Ordenar a publicación no Diario Oficial de Galicia das axudas concedidas ao abeiro da Orde do 19 de setembro de 2013 pola que se establecen as bases reguladoras das axudas para que as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación e se procede á súa convocatoria para o ano 2013 (DOG núm. 186, do 30 de setembro), e que figuran como anexo desta resolución.
Santiago de Compostela, 2 de xuño de 2014
– Finalidade: axudas para que as/os mariscadoras/es a pé poidan completar os períodos mínimos de cotización ao réxime especial dos traballadores do mar co obxecto de alcanzar a pensión de xubilación.
– Aplicación orzamentaria 12.10.722A.780.0, proxecto 2013 00641.
RESOLUCIÓN do 3 de xuño de 2014 pola que se dá publicidade aos convenios de colaboración subscritos por este instituto no primeiro cuadrimestre do ano 2014.
Instituto Tecnolóxico para o Control do Medio Mariño de Galicia — III. Outras disposicións — 17/06/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
nº 136, do 14 de xuño) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Artigo único.
Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2014, que se incorporan como anexo a esta resolución.
Vilaxoán, 3 de xuño de 2014
RESOLUCIÓN do 4 de xuño de 2014, da Dirección Xeral de Educación, Formación Profesional e Innovación Educativa, pola que se modifica a Resolución do 5 de marzo de 2014 que fai pública a composición das comisións de avaliación que actuarán no proceso de acreditación de competencias convocado pola Orde do 14 de xaneiro de 2014.
Consellería de Cultura, Educación e Ordenación Universitaria — III. Outras disposicións — 17/06/2014

Mediante a Orde do 14 de xaneiro de 2014 (DOG do 22 de xaneiro) convocouse o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 16 da dita orde establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo o proceso de avaliación das diferentes unidades de competencia para as cales se convoca o procedemento de avaliación e acreditación.
Mediante a Resolución do 5 de marzo de 2014 (DOG do 11 de marzo) publicouse a composición das comisións de avaliación que actuarán no proceso de acreditación de competencias convocado pola Orde do 14 de xaneiro de 2014, mais as circunstancias sobrevidas determinan a necesidade de substituír un membro dunha das comisións de avaliación.
Polo exposto,
Modificar a composición da Comisión de Avaliación de Servizos en Restauración no CIFP Paseo das Pontes e proceder ao nomeamento de:
En substitución de:
Santiago de Compostela, 4 de xuño de 2014
RESOLUCIÓN do 6 de xuño de 2014, da Xefatura Territorial de Pontevedra, pola que se adxudica o financiamento dos proxectos de fomento de uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2013/14, ao abeiro da Orde do 2 de xaneiro de 2014 desta consellería (Diario Oficial de Galicia do 14 de xaneiro).
Consellería de Cultura, Educación e Ordenación Universitaria — III. Outras disposicións — 17/06/2014

O xefe territorial da Consellería de Cultura, Educación e Ordenación Universitaria de Pontevedra, logo de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada, e delegadas as competencias segundo o artigo 13 da convocatoria,
• Adxudicar as cantidades propostas que se recollen no anexo I.
• Denegar as solicitudes de subvencións aos centros que se relacionan e polos motivos que se expoñen no anexo II.
Contra esta resolución caberá interpor recurso de reposición, no prazo dun mes, ante esta xefatura territorial ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia, contados os prazos, en ambos os casos, desde o día seguinte ao da publicación desta resolución no
Diario Oficial de Galicia
.
Pontevedra, 6 de xuño de 2014
RESOLUCIÓN do 6 de xuño de 2014 pola que se ordena a publicación do Acordo do Consello da Xunta de Galicia do 5 de xuño de 2014 polo que se aproba a modificación da relación de postos de traballo da Consellería de Traballo e Benestar.
Consellería de Facenda — III. Outras disposicións — 17/06/2014

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da Consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 5 de xuño de 2014, adoptou o seguinte
Primeiro. Apróbase a modificación da relación de postos de traballo da Consellería de Traballo e Benestar, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 5 de xuño de 2014, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 6 de xuño de 2014
RESOLUCIÓN do 2 de xuño de 2014 pola que se procede á publicación das subvencións concedidas en virtude da Orde do 21 de marzo de 2014 pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia.
Consellería de Sanidade — III. Outras disposicións — 17/06/2014

En cumprimento do disposto no artigo 15.1º da Lei 9/2007, do 13 de xuño, de subvencións de Galicia, e do artigo 15.1 da Orde do 21 de marzo de 2014 pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega, procédese á publicación das subvencións concedidas.
Crédito orzamentario inicial de 256.000 euros, con cargo á aplicación orzamentaria 5001.413A.481.21 e código de proxecto 201400027.
No que se refire aos beneficiarios, importe e finalidade, véxase o anexo.
Santiago de Compostela, 2 de xuño de 2014
RESOLUCIÓN do 6 de xuño de 2014 pola que se ordena a publicación do Acordo do Consello da Xunta de Galicia do 5 de xuño de 2014 polo que se aproba a modificación da relación de postos de traballo da Axencia de Protección da Legalidade Urbanística.
Consellería de Facenda — III. Outras disposicións — 17/06/2014

A aprobación da modificación da relación de postos de traballo da Axencia de Protección da Legalidade Urbanística xustifícase polas necesidades organizativas e funcionais do organismo.
En consecuencia, por proposta da Axencia de Protección da Legalidade Urbanística, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 5 de xuño de 2014, adoptou o seguinte
Primeiro. Apróbase a modificación da relación de postos de traballo da Axencia de Protección da Legalidade Urbanística, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 5 de xuño de 2014, relativo á aprobación da modificación da relación de postos de traballo da Axencia de Protección da Legalidade Urbanística, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 6 de xuño de 2014
AMORTIZACIÓNS:
– Suprímense os seguintes postos de traballo:
MODIFICACIÓNS:
– Modifícanse os seguintes postos de traballo, que quedan do seguinte xeito:
CENTRO DE DESTINO: D. X. DA AXENCIA DE PROTECCIÓN DA LEGALIDADE URBANÍSTICA
CÓDIGO - DESCRICIÓN DAS FORMAS DE PROVISIÓN
C CONCURSO
CE CONCURSO ESPECÍFICO
CÓDIGO - DESCRICIÓN DAS FORMACIÓNS ESPECÍFICAS
506 LCDO. EN ECONÓMICAS/EMPRESARIAIS (MÉRITO).
954 PERMISO CONDUCIR B (R.I.).
CÓDIGO - DESCRICIÓN DOUTRAS ADMINISTRACIÓNS
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
RESOLUCIÓN do 6 de xuño de 2014 pola que se ordena a publicación do Acordo do Consello da Xunta de Galicia do 5 de xuño de 2014 polo que se aproba a modificación da relación de postos de traballo do Instituto de Estudos do Territorio.
Consellería de Facenda — III. Outras disposicións — 17/06/2014

A aprobación da modificación da relación de postos de traballo do Instituto de Estudos do Territorio xustifícase polas necesidades organizativas e funcionais do organismo.
En consecuencia, por proposta do Instituto de Estudos do Territorio, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 5 de xuño de 2014, adoptou o seguinte
Primeiro. Apróbase a modificación da relación de postos de traballo do Instituto de Estudos do Territorio, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 5 de xuño de 2014, relativo á aprobación da modificación da relación de postos de traballo do Instituto de Estudos do Territorio, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 6 de xuño de 2014
Na vixente relación de postos de traballo do Instituto de Estudos do Territorio prodúcense as seguintes modificacións:
– Modifícase o seguinte posto de traballo, que queda do seguinte xeito:
CENTRO DE DESTINO: INSTITUTO DE ESTUDOS DO TERRITORIO
– Engádese o seguinte posto de traballo de nova creación:
CENTRO DE DESTINO: INSTITUTO DE ESTUDOS DO TERRITORIO
CÓDIGO - DESCRICIÓN DAS FORMAS DE PROVISIÓN
C CONCURSO
CÓDIGO - DESCRICIÓN DAS FORMACIÓNS ESPECÍFICAS
470 LCDO. EN CIENCIAS AMBIENTAIS (MÉRITO).
471 LCDO. XEOLOXÍA (MÉRITO).
502 ARQUITECTO (MÉRITO).
CÓDIGO - DESCRICIÓN DOUTRAS ADMINISTRACIÓNS
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
RESOLUCIÓN do 9 de xuño de 2014, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2013/14, ao abeiro da Orde da Consellería de Cultura, Educación e Ordenación Universitaria do 2 de xaneiro de 2014 (Diario Oficial de Galicia do 14 de xaneiro).
Consellería de Cultura, Educación e Ordenación Universitaria — III. Outras disposicións — 17/06/2014

O xefe territorial da Coruña, logo de ver a proposta de resolución da Xefatura do Gabinete de Normalización Lingüística que fiscalizou a Intervención Territorial Delegada, e delegadas as competencias segundo o artigo 13 da convocatoria, resolve:
– Adxudicar as cantidades propostas que se recollen no anexo I.
– Denegarlles as solicitudes de axudas aos centros polos motivos que se expoñen no anexo II.
Contra esta resolución caberá interpor recurso de reposición no prazo dun mes ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia. Os prazos, en ambos os dous casos, contarán desde o día seguinte ao da publicación desta resolución no
Diario Oficial de Galicia.
A Coruña, 9 de xuño de 2014
RESOLUCIÓN do 6 de xuño de 2014 pola que se ordena a publicación do Acordo do Consello da Xunta de Galicia do 5 de xuño de 2014 polo que se aproba a modificación da relación de postos de traballo da Axencia Turismo de Galicia.
Consellería de Facenda — III. Outras disposicións — 17/06/2014

A aprobación da modificación da relación de postos de traballo da Axencia Turismo de Galicia xustifícase polas necesidades organizativas e funcionais da Axencia.
En consecuencia, por proposta da Axencia Turismo de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 5 de xuño de 2014, adoptou o seguinte
Primeiro. Apróbase a modificación da relación de postos de traballo da Axencia Turismo de Galicia, nos termos que se sinalan no anexo deste acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 5 de xuño de 2014, relativo á aprobación da modificación da relación de postos de traballo da Axencia Turismo de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 6 de xuño de 2014